b'\n_START_ARTICLE_\nAfganistanski afgani\n_START_PARAGRAPH_\n(Afganistanski) afgani je valuta v Afganistanu. 1 afgani je razdeljen v 100 pulov. Te\xc4\x8daj afganija ni vezan na nobeno tujo valuto._NEWLINE_Konec leta 2002 je stare afganije, ki so bili v obtoku od 1925, zamenjal novi afgani z vrednostnim razmerjem 1:1000. 3. januarja 2003 je poteklo trimese\xc4\x8dno obdobje, ko sta bila v obtoku stara in nova valuta. Tri \xc4\x8drkovna oznaka valute po ISO 4217 je AFN, medtem ko je bila oznaka za stari afgani AFA._NEWLINE_Kovanci obstajajo v vrednosti 1, 2 in 5 afganijev, bankovci pa v vrednosti 1, 2, 5, 10, 20, 50, 100, 500 in 1000 afganijev. Izdaja jih Afganistanska banka (Da Afghanistan Bank).'